JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas naine Joy
ning meil on taas rõõm rääkida Jumala Sõnast ja Jumala headusest.
Jumal on jätkuvalt hea.
Kas pole? On küll.
Tema ei muutu, kuigi meie vahel muutume.
Tema ei muutu vaid on kogu aeg samasugune.
Mind liigutas, kui sain ühelt vaatajalt kirja,
milles räägiti, et ta oli saadet vaadates
mõistnud ja leidnud, et Jeesus on Tema ligidal.
Ta ütles, et Ta usuelu muutus, kui ta mõistis,
et Jeesus polegi kaugel vaid on väga ligidal.
Võin olla taevase Isa ja Jeesusega igal hetkel koos.
Meil on hea suhe.
Aitäh selle tagasiside eest.
Täna tahame rääkida rahust.
Usun, et me kõik igatseme ja vajame rahu.
Kas pole nii?
Ka Joy vajab rahu.
Elame üsna rahututel aegadel.
Maailma poliitiline olukord
ja majanduslik ebakindlus toovad kaasa rahutust.
Ka meie kristlikus koolis
on õpilasi vaadates märgatav, et nad kardavad tulevikku.
Mida tulevik enesega kaasa toob?
Kas see toob head või halba või kas saame üldse ette teada?
Rahutuse keskel on hea teada, et Issandas on meil rahu.
Täna tahab Issand kuulutada rahu meie kõikide ellu.
Rahu meie kõikide südametesse.
Rahu, on selline asi, mida tuleks meil veidi harjutada.
Nii sageli me vaid rabeleme, kiirustame ja traavime ringi.
Kas meil üldse võib olla rahu?
Kas me jõuame üldse rahuneda?
Jüngritelgi oli peale Jeesuse surma üsna raske olukord
ning nad ei mõistnud veel, et Ta oli surnuist üles tõusnud.
Nad pugesid peitu ja kartsid
nagu mitmed meist võivad tänapäeval mõndagi karta.
Johannese 20:19 räägitakse nii:
"Kui nüüd selsamal nädala esimesel päeval oli õhtuaeg
ja seal, kuhu jüngrid olid kogunenud, olid uksed lukus.."
Jüngrid olid panid uksed lukku ning arvasid, et nad on kaitstud.
Keegi ei leia meid siit, ei juudid ega roomlased.
Siin me oleme kaitstud juutide eest.
"tuli Jeesus, jäi seisma nende keskele ning ütles neile.."
Jeesus tuli kõigist neist muredest ja kaitsemüüridest läbi.
Täna tahab Jeesus
tulla ka sinu südamesse muredest läbi ja ütelda midagi.
Sama, mida Ta ütles oma jüngritele.
Rahu teile!
Rahu.
Rahu teile!
See on nii vägev ja imeline kirjakoht Piiblis.
See toimub keset tõsiselt keerulist olukorda.
See oli olukord, kus jüngrite kogu elu oli kildudeks.
Nad olid kõigest loobunud,
andnud kogu elu Jeesusele ning tõesti uskunud sellesse,
et Ta on nende Päästja ja Messias, kes toob uue valitsuse,
midagi uut, tohutult võimast, sest Ta on tõotatud Messias.
Nad said tohutu šoki,
kui Ta mõisteti kurjategijana süüdi ja löödi risti ning suri.
Nad on ka tõsiselt ohus.
Jüngrite olukord oli väga ohtlik.
Kõik ju teadsid, kes olid olnud Jeesuse jüngrid.
Nad võisid mõelda,
kas nad on samuti kurjategijad ning võetakse kinni.
Mis meist saab?
Nad istuvad seal ja peidavad end.
Kõik on kehvasti ja nad tõesti ei tea, mida teha.
Sel hetkel tuleb Jeesus läbi seina. ning ütleb: "Rahu teile!"
Kreeka keeles on rahu vasteks "eirene",
mis ei tähenda üksnes rahu vaid rahu, heaolu, rikkust,
puhkust, vaikust, terviklikkust ja teha taas terviklikuks.
Ta soovib midagi vägevat, kui Ta ütleb: "Rahu teile!"
Ta ei ütle lihtsalt, et olge rahulikud oma hädades.
Ta räägib muutusest, sellest, et midagi muutub.
Rahu, heaolu, puhkus, terviklikkus.
Heebrea keeles on rahu "shalom".
See on heebreakeelne tervitus, mis ei tähenda lihtsalt rahustamist
vaid sellega soovitakse head, edu, psüühilist ja füüsilist heaolu,
rõõmu, puhkust, rahu ning terviklikkust.
Keset seda häda tuleb Jeesus ja ütleb "Shalom - rahu teile!"
Kuidas võib Jumal meile kuulutada rahu keset kõike seda?
Esmalt tuleb mõista, et Tema ongi rahu.
See on Tema loomuomadus ning Tema ise on rahu.
Kohtumõistjate raamatus 6:24 räägitakse Giideonist,
kes oli samuti väga raskes olukorras.
Ta elas ajal, mil vaenlased kiusasid iisraellasi.
Iisraellased olid põgenenud koobastesse.
Giideongi oli peidus surutõrres ning puhastas söögiks viljapäid.
Ta oli üksi ja peitis vaenlaste eest.
Ta kartis.
Kui Jumal talle ilmus, reageeris Giideon sellele nii:
"Siis Giideon ehitas sinna altari Issandale
ja pani sellele nimeks "Issand on rahu"."
Issand on rahu ehk shalom.
"See on kuni tänapäevani alles abieserlaste Ofras."
Ma ei tea, kas see altar on ka praegu alles.
Piibel ütleb, et see on tänapäevani alles,
aga ka tänapäevalgi on Issand rahu.
Sama Jumal, kellele Giideon
ehitas altari ja ütles, et Issand on shalom.
Sama Jumal on endiselt shalom ka sinu ja minu eludes.
Kuidas on see võimalik?
Kuidas ta võib sedasi öelda?
Kas siis, kui mu elu on paigas ja kõik asjad mu elus on korras,
kui üks ja teine asi on paigas, alles siis viimaks saabub rahu?
Kas me ei oota mitte just seda?
Ootame, et saaksime mõne asja korda
ja majandus oleks paigas, oleme leidnud omale abikaasa,
maja on ehitatud või remonditud ning alles siis saab tulla rahu.
Me ootame, igatseme ja januneme selle järele,
et välised asjad meie elus oleksid viimaks ometi korras.
Ometi räägivad need sõnad meile midagi muud.
Need räägivad, et tõeline rahu ei tule välistest asjadest
vaid tõeline rahu võib olla nüüd, sellel hetkel keset väljakutseid.
Rahu tuleb millestki muust.
Millest see siis tuleb?
Jesaja raamatus räägitakse ka Jeesuse kohta nii:
"Sest meile sünnib laps, meile antakse poeg.."
See salm on kindlasti paljudele tuttav.
"kelle õlgadel on valitsus ja kellele pannakse nimeks
Imeline Nõuandja, Vägev Jumal, Igavene Isa, Rahuvürst."
Tema õlgadel on valitsus.
See, et Jumal on rahu olukordadele vaatamata,
räägib meile ka seda, et Tema valitseb.
Võib-olla Sa ei kontrolli olukorda ning su elu on ehk täielik kaos
ja sa ei tea isegi, millest alustada.
See võib olla majanduslik või inimsuheteküsimus.
Ma ei tea, mis võib olla parasjagu segamini.
Jeesus tuleb ka siin su ellu ja ütleb: "Rahu olgu teile! Mina valitsen."
See lohutab ja julgustab, tõstab üles,
sest Jeesus valitseb ikkagi kõikide olukordade üle.
See, et meil võib olla rahu, tuleneb eelkõige sellest,
et Tema on rahu ja sellest, et Temas on rahu.
Tema sees on see, mida otsime - rahu, turvatunne ja hingamine.
Seetõttu ütleb Jeesus Matteuse evangeeliumis 11:28-29,
mis on samuti tuntud kirjakoht: "Tulge minu juurde kõik,
kes olete vaevatud ja koormatud, ja mina annan teile hingamise!"
Tema sees on rahu.
"Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise (ja rahu) oma hingedele.."
Jesaja 66:12: "Sest nõnda ütleb Issand:
Vaata, ma juhin tema juurde rahu otsekui jõe,
ja rahvaste rikkused otsekui tulvava oja;
teie lapsi kantakse kätel ja hellitatakse põlvedel."
Ta ütleb, et võime olla nagu väikesed lapsed.
Tema hoolitseb meie eest ning armastab meid.
Ta hellitab meid ja juhatab meile rahu otsekui jõe.
Imeline on teada, et Jumal on rahu.
Tema sees on alati rahu.
Ka seda, et meil on rahu Jumalaga.
Kiri roomlastele 5:1.
"Et me nüüd oleme saanud õigeks usust.."
Mitte oma tegude ega saavutuste läbi
vaid üksnes usust Jeesusesse oleme õigeks saanud.
"siis on meil rahu Jumalaga meie Issanda Jeesuse Kristuse läbi.."
Tänu, Sulle, Jeesus, selle eest, mida oled teinud.
Kandsid ära meie patud
ning lepitasid kõik ja nüüd meil on rahu Isaga.
See on tõesti asi, mille üle mõtiskleda tuhat aastat.
See, et minul on päriselt Jeesuse läbi rahu Jumalaga.
Ma ei pea enam ennast halvasti tundma.
Ma ei ela enam lahus Jumalast.
Kõik on lepitatud, võlad on makstud.
Minu suhe Issandaga on korras.
Mina ja Issand oleme sõbrad.
Isegi rohkem.
Mul tõesti on rahu Jumalaga Jeesuse Kristuse kaudu.
See toob tõelise hingamise minu südamesse.
Kui mul on rahu Jumalaga, siis talun ka väljakutseid.
Neid võib olla muudes suhetes inimestega,
aga kui Jumalaga on kõik korras, toob see enesega tohutu rahu.
See räägib sellest, et Ta on alati sinu poolel.
See sõnum kõlab imeliselt läbi kogu Uue Testamendi.
Leidsin midagi, mis mind väga julgustas.
Kui vaatame Uue Testamendi raamatuid,
ükskõik, millise raamatu valime,
kirjast roomlastele kuni Ilmutusraamatuni välja.
Kõigist neist jääb kõlama üks ja sama sõnum.
Iga raamatu alguses kõlab soov otse Jumalalt.
Võime alustada kasvõi kirjast roomlastele 1:7:
"kõigile Roomas olevaile Jumala armastatuile.."
sama hästi võiks öelda: "kõigile Jumala armastatuile Soomes."
"kutsutud pühadele: Armu teile ja rahu Jumalalt,
meie Isalt, ja Issandalt Jeesuselt Kristuselt!"
Sama soov on ka Ilmutusraamatus ehk Piibli viimases raamatus.
Siit leidub järgnev.
Loen Ilmutusraamatust 1:4.
"Johannes - seitsmele Aasia kogudusele:
Armu teile ja rahu temalt, kes on ja kes oli ja kes tuleb,
ning seitsmelt vaimult, kes on tema trooni ees.."
Taevaisa soovib meile rahu ja armu.
Jeesus soovib sulle ja mulle armu ja rahu.
Seitse vaimu Jumala trooni ees soovivad sulle ja mulle armu ja rahu.
See tähendab et see,
mis tuleb Isalt, Jeesuselt ning Pühalt Vaimult
pole süüdistamine, surve ja nõudmised.
Tema soovib meile rahu.
Võime mõtelda ka nii, et Vana Testamendi ajal elades
oleksime Seaduse ja kohtumõistmise all.
Seadus ja kohtumõistmine.
Me ei ela enam selles.
Me elame uues lepingus ning Uue Testamendi ajal.
Jeesuse ristitöö kaudu kuulutatakse meile nüüd armu ja rahu.
Pane tähele, et üheski raamatus ei ütle autor, et see on tema soov.
Paulus ei ütle, et mina soovin seda sulle.
Igas kirjas, nt 2. Johannese 1:3
või 2. Tessalooniklaste 1:2 ja mitmetes teistes:
"arm, halastus, rahu Jumalalt Isalt ja Jeesuselt Kristuselt.."
Taevaisa ja Jeesus e Jumal soovib sulle armu ja rahu
igal päeval, igal hetkel ning kogu aeg.
Sellepärast kirjutab Johannes oma kirjas:
"see on sõnum, mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
See, mis Jumalalt tuleb, on valgus.
Arm, rahu ja valgus ja headus.
Mitte mingit pimedust.
Kas sina vajad armu ja rahu?
Võib-olla pisut.
Kuidas see tundub sulle,
et Isa soovib sulle iga päev armu ja rahu?
See on võimas.
Kas pole? - On.
Mitte lihtsalt aegajalt.
See pole ka lihtsalt Uue Testamendi aegne tervitus.
See on tõsine Jumala Sõna ja tervitus meile kõikidele.
Mulle see teadmine on tähtis, sest elus pole sugugi alati rahu.
Selles maailmas pole alati rahu ja Jeesus ei lubagi meile seda.
Johannese 16:33 ütleb Jeesus nii:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud."
Maailmas võib meil olla ahistust,
keerulisi inimsuhteid, raskeid olukordi ja probleeme,
aga ikkagi Temas kõige selle keskel
nagu keeristormi südames võib ka meil olla rahu.
Luuka evangeelium 17:20-21 on selline kirjakoht,
kus variserid küsivad Jeesuselt, millal Jumala riik õieti tuleb.
Iisraeli rahvas oli oodanud,
et Messias ja Kuningas tuleks ja lõpuks ometi päästaks nad.
Tuleb Võitu, tuleb Rahuvürst, kes viimaks toob rahu maa peale.
Kui nüüd Jeesus oli tulnud, mõtlesid nad, kas see on nii,
et Tema võidab roomlased ja paneb kõik paika,
Temast saab kuningas, kes hakkab valitsema
ja me saame lõpuks ometi elada väliselt rahulikku elu.
Lõpuks ometi asjad saavad korda.
Lõpuks ometi saame presidendi,
kes päästab kõik, inimesed saavad tööd
ja pole enam mingeid võlgnevusi, kõik on lõppude lõpuks hästi.
Kas Jeesus on see?
Nad küsivadki Jeesuselt siis: "Millal Jumala Kuningriik tuleb?"
Jeesus vastab neile aga nii: "Jumala riik ei tule ettearvatavalt
ega öelda: "Ennäe, siin!" või "Seal!" sest ennäe, Jumala riik on teie seas!"
Jeesus ütleb otse, et Jumala riik ei tule sel moel,
et me võiksime selle asukohta kindlalt öelda.
Jumala riik on teistsugune, see on seespidine riik.
See riik on seespidi meie sees.
Meis on valguse, rahu, armastuse ja turvatunde riik.
Rahu riik.
Võime peatuda oma palvehetkel, veeta aega Issandaga koos
ja Tema Sõna juures ning olla selles teistmoodi riigis.
Meie sees olevas Jumala riigis.
Siis läheme välja maailma ja toome seda rahu välisesse.
Kui tunneme Issandat,
on meil teistsugune vägi kogu selle rahutuse talumiseks.
Usun, et me ka muutume ja meil tekib vajadus teha rahu.
Tahame olla rahutegijad.
Riiud ja tülid inimsuhetes tekitavad meis ebamugavust
ning meil on vajadus olla rahutegijad ja lepitajad.
Tahame üles ehitada rahu.
Sel moel võime tuua Jumala riiki maa peale.
Tasapisi toome välja, mis on meis.
Imeline on ka see, et Jeesus ei ütle, et rahu on ajutine.
Ta ütleb Johannese 14:27
"Rahu ma jätan teile, oma rahu ma annan teile.
Mina ei anna teile nõnda, nagu maailm annab.
Teie süda ärgu ehmugu ega mingu araks!"
Jeesus on jätnud meile oma rahu.
Täna tahab Jeesus rääkida su südamesse
ning sinu eluolukorda, läbi kõigi hirmude ja murede.
Tulla sinu elu keskele ja öelda sulle: "Shalom!"
Rahu olgu teile!
Ta ütleb, et kontrollib olukorda.
Tema valitseb ja Tema on Kõikvõimas.
"Mina olen Rahuvürst. Ära karda ja ära muretse."
Shalom!
See on lootuse ja usu sõnum sulle täna.
Sõltumata sellest, mis maailmas ja sinu elus parajasti toimub,
Jeesus kuulutab rahu ja tahab jätta sulle oma rahu.
Võid täielikult usaldada Teda, sest Ta teab täpselt, oskab ja suudab.
Tänu, Issand, et saame tõesti viibida, püsida ja jääda Sinu rahusse.
Issand, ma tänan Sind selle eest,
et seal, kus kaks või kolm on koos Sinu nimel, seal oled Sina.
See on nii põnev elu, sest Sina oled meiega koos.
Siin meie keskel.
Issand, me tahame
avada oma südamed täna ning hingata sügavalt.
Lihtsalt olla siin Sinu rahus.
Issand, tänan, et praegu lähevad Sinu inglid liikvele
iga televaataja koju ja igasse olukorda.
Just sellesse olukorda, milles sina abi vajad.
Issanda tuhanded ingliväed on liikvel Taevast, tänu Jumalale.
Tänu, et võime olla nagu Mooses.
Tõstame käed ja mõjutad meie elu ja olukordasid.
Hoiame palvekäed ülal ja Sinu võidukas vägi
mõjutab ja muudab Jeesuse nimel praegu olukordasid.
Meie pere ja laste eludes,
majandus- ja terviseküsimustes ning tööolukordades.
Jeesuse nimel kuulutan praegu Taeva riiki ja shalom-rahu.
Jeesuse nimel, just praegu.
Tänu, Sulle, Issand!
Tänu, Issand, et võime jääda Sinu rahusse.
Aamen.
Aitäh kõigile vaatajatele tagasiside andmise eest.
Te olete vahvad!
Meie töö kohta saab lisainfot: www.kristillinenkoulu.org
Shalom teile kõikidele Jeesuse nimel! Aamen.
TV7 saab palju positiivset tagasisidet saate "Jumal kõneleb" kohta.
Jagan teiega ühte kirjadest.
"Tere, minu jaoks on saate õpetus suureks õnnistuseks.
Õpetus on mõistetav ja tunnen,
et nende enda kogemused teemast annavad õpetusele sügavust juurde.
Õpetus on alati väga julgustav ja olen selle üle väga rõõmus.
Mul on Joyga sarnaseid kogemusi
ja tahan uskuda tõde sama innukalt ning lapsemeelselt nagu tema.
Ootan alati innukalt iganädalast uut saateosa.
Aitäh!"
Kui sulle meeldib sari "Jumal kõneleb" ning soovid selle jätkumist,
võid toetada saadete valmistamist nii rahaliselt kui eestpalvete kaudu.
Helistades numbrile 9001777 annetad Eesti kanali heaks 7 eurot.
Võid kasutada ka Tv7 kontonumbreid, mida näed peatselt ekraanil.
Aitäh toetuse eest ja õnnistust sinu ellu!
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin